**Tukutuku Ako mō Tikanga-ā-iwi**

|  |  |
| --- | --- |
| **Ngā Whakaaro Whānui** | ***“Kāore i kotahi te whakahaere o ngā tikanga ā-iwi. He iwi anō me ōna tohunga me ōna tikanga me āna whakahaere. Hiki atu he iwi, pērā tonu. Nō reira, kia mau koe ki ōu ake.... Mā ō rātou uri e mau ō rātou nā kōrero. Engari kia mau koe ki ngā kōrero a ōu mātua, a ōu tūpuna. Ina ka tika, ka waiho mai ētahi mātauranga hei taonga mōu.” (Te Whatahoro, 1865)*** |
| **Kirirarautanga mātatoa** | Ko te whāinga matua o te Tikanga ā-Iwi, kia tū tangata te ākonga i te ao Māori, i te ao whānui anō hoki, e taea ai e ia te uru i runga i te mōhio, i te haepapa hoki, ki ngā mahi waihanga porihanga.Ka tutuki tēnei whāinga mā te whai wāhi o te ākonga ki te:  |
| **Te ao Māori** | * Whakawhanake māramatanga ki te mana motuhake o te iwi Māori;
* Whakapūmau i te reo Māori, i ngā tikanga Māori me ngā kōrero tuku iho, i tā te Māori titiro ki te ao;
* Ārohi i ngā huatau o te whānau, o te hapū, o te iwi hoki me te pānga o ēnei ki te tuakiri Māori;
* Āta tirotiro i ngā take o roto, o waho hoki, o Aotearoa e whai pānga ana ki te whakatutukinga o ngā wawata pāpori, tōrangapū, ahurea, ohaoha hoki o te iwi Māori.
 |
| **Aotearoa** | * Ako mō ngā tāngata, ngā tūāhua me ngā whakaawenga i waihangatia ai a Aotearoa.
 |
| **Te ao whānui** | * Titiro ki te noho a ngā iwi o tāwāhi me tā rātou nei titiro ki te ao.
 |
| **Iwi taketaketanga** | * Ako mō ngā take i pā, ā, e pā tonu nei hoki, ki ngā iwi taketake o te ao.
 |
| **Ngā take o te wā** | * Tūhura i ngā take me ngā tāngata tāpua o te wā.
 |
| **Huarahi ako Pakirehua Pāpori** | * Patapatai, te tukatuka pārongo me te whakawhiti kitenga (Pakirehua);
* Tūhura i ngā rerekētanga o te titiro, o te whakaaro, o te uara, ā, me ngā take mō ēnei āhuatanga (Te Tūhuratanga Uara);
* Tirotiro take, te tautohu me te arotake otinga, te whakatau huarahi hei whakamatara take pāpori (Te Koringa Pāpori).
 |
| **Te mātauranga Māori** | * Nō mai rā anō te mātauranga Māori. E mau tonu nei, ā, haere ake nei. Mau ai te mātauranga Māori i roto i ngā whakapono, ngā uara me ngā tikanga o te ahurea Māori.
 |
| **Te reo Māori** | * Ko te reo te waka kawe i te whakaaro. Mā te tupu o te reo e tupu ai te hinengaro.
 |
| **Ngā Akoranga Tāpua****Taumata 6-8 o Te Marautanga o Aotearoa** |
|  | **Taumata 6** | **Taumata 7** | **Taumata 8** |
| **Tikanga ā-Iwi** | 6.1 Ko te mahi takitahi, ā-rōpū, ā-pūtahi rānei, ki te whakatairanga i te tōkeke pāpori me ngā motika tangata. | 7.1 Ka kawea, ka whakamahia e ngā hapori me ngā whenua ō rātou haepapa me ō rātou motika i roto i ngā horopaki ā-hapori, ā-whenua, ā-ao hoki. | 8.1 Mā ngā whakapono tōrangapū e waihanga te porihanga, ā, e rerekē ana te urupare a te takitahi, a te rōpū rānei ki ēnei whakapono tōrangapū. |
| 6.2 Ko te urutau me te rerekē haere o ngā ahurea, me ngā putanga iho o ēnei tūāhua mō te porihanga. | 7.2 I ētahi wā, nā te rerekē o ngā whakapono me ngā ariā ahurea, ka tutū te puehu, ka puta te mānukanuka. | 8.2 Ka whakaawe te āhua o ngā whakahoutanga i ngā motika, ngā tūranga me ngā haepapa o te takitahi me te hapori, ā, ka whakaawe anō ngā motika, ngā tūranga me ngā haepapa o te takitahi me te hapori i te āhua o te whakahoutanga. |
| **Hītori** | 6.1 Ko ngā pūtaketanga me ngā otinga o ngā tūāhua o mua i waihanga i te āhua noho a te iwi o Aotearoa. | 7.1 Ko ngā āinga me ngā rōpū o mua i whakaawe i ngā pūtaketanga me ngā otinga o ngā tūāhua o mua e whai tikanga ana ki Aotearoa.  | 8.1 Ko ngā pūtaketanga, ngā otinga me ngā whakamāramatanga i ngā tūāhua o mua e whai tikanga ana ki Aotearoa nei, he tino tuatini, ā, kei te tautohetia. |
| 6.2 He rerekē te titiro a te tangata ki ngā tūāhua o mua e whai tikanga ana ki Aotearoa. | 7.2 He rerekē ngā whakamārama a tēnā iwi, a tēnā iwi, mō ngā tūāhua e whai tikanga ana ki ngā tāngata o Aotearoa. | 8.2 E whakaata mai ana ngā tikanga o te wā i ngā āinga pāpori, ngā āinga ohaoha me ngā āinga tōrangapū hoki. |
| **Matawhenua** | 6.1 He motuhake tonu ngā āhuatanga o te taiao tūturu me te taiao ahurea, ā, ka waihangatia ēnei e ngā tukanga whakaauaha tauira mokowā. | 7.1 Ko ngā tauira tūturu, ngā tauira ahurea me ngā tukanga, ā tōna wā, ka rerekē, ā, ka rerekē anō te korahi mai i tēnā wāhi, ki tēnā wāhi. | 8.1 Ko ngā taiao tūturu me ngā taiao ahurea ka waihangatia i ngā tukanga pāhekoheko, ā, ka taka i raro i ngā whakatau me ngā korahi rerekē. |
| 6.2 He maha ngā ara pāhekoheko rerekē a te tangata ki tōna taiao. | 7.2 Kua rerekē haere ngā whakaaro me ngā hononga ki te taiao tūturu me te taiao ahurea. | 8.2 He rerekē ngā uara, ngā whakaaro me ngā urupare a te tangata ki ngā kōwhiringa, ngā aukati me ngā otinga ohaoha, pāpori, ā-taiao hoki o te whakarite me te whakatau kaupapa. |
| **Ōhanga** | 6.1 Nā te mōmōhanga, ka whakatau tikanga ngā kaiwhakapeto, ngā kaiwhakanao me te kāwanatanga ka pā ki te porihanga o Aotearoa. | 7.1 Mā te ōhanga ka mārama ngā take ohaoha o Aotearoa i tēnei wā.  | 8.1 He tino māia ngā mākete kei te pai ngā mahi, engari me whakatōtika te kāwanatanga i ngā mākete kāhore i te tuku pai, i te tuku tika rānei, i ngā hua. |
| 6.2 He taupuhipuhi ngā rāngai rerekē o te ōhanga o Aotearoa. | 7.2 He tino tata ngā take ohaoha kei Aotearoa nei. | 8.2 He maha tonu ngā whakaawenga kei runga i te āhua me te rahi o te ōhanga o Aotearoa. |